Legal Document

Category: 514

Text:
91. AΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 295/63 της 10 Oκτ./24 Noεμ. 2003 (ΦΕΚ Β΄  1730) Κανονισμός Ορισμού Φορέων για τη Διαπίστωση Συμμόρφωσης Ασφαλών Διατάξεων Δημιουργίας Υπογραφής και Ασφαλών Κρυπτογραφικών Μονάδων και Φορέων για τη Διαπίστωση Συμμόρφωσης των Παρόχων Υπηρεσιών Πιστοποίησης προς τα Κριτήρια Εθελοντικής Διαπίστευσης. Για το νομοθετικό πλαίσιο σχετικά με τις ηλεκτρονικές υπογραφές, βλ. Π.Δ. 150/2001 (ΦΕΚ Α΄125), Τόμ. 1 σελ. 48,296 και επόμ.. Για τον « Κανονισμό Παροχής Υπηρεσιών Πιστοποίησης Ηλεκτρονικής Υπογραφής», βλ. την με αριθ. 248/71/2002 (ΦΕΚ Β΄603) Απόφ. ΕΕΤΤ, Τόμ. 1 σελ. 48,296 και επομ.  Έχοντας υπόψη: α.τον Ν. 2867/2000 "Οργάνωση και Λειτουργία των Τηλεπικοινωνιών και άλλες Διατάξεις" (ΦEK 273/A/2000) και ιδίως το άρθρο 3, παρ. 14, στοιχεία (κστ') και (κη'), β.το Προεδρικό Διάταγμα 150/2001 "Προσαρμογή στην Οδηγία 99/93/EK του Ευρωπαϊκού Κοινοβουλίου και του Συμβουλίου σχετικά με το κοινοτικό πλαίσιο για ηλεκτρονικές υπογραφές" (ΦEK125/A/2001), και ιδίως το άρθρο 4, παράγραφοι 2, 5 και 8, το άρθρο 5 και το άρθρο 7 παράγραφος 1 αυτού,  γ.την Απόφαση της EETT 248/71/2002 "Κανονισμός Παροχής Υπηρεσιών Πιστοποίησης Ηλεκτρονικής Υπογραφής" (ΦEK 603/B/2002), δ.την Απόφαση της Επιτροπής των Ευρωπαϊκών Κοινοτήτων της 6.11.2000 (E(2000) 3179 τελικό), 2000/709/ΕΚ, "για τα ελάχιστα κριτήρια που πρέπει να λαμβάνουν υπόψη τα κράτη μέλη όταν ορίζουν φορείς σύμφωνα με το άρθρο 3 παράγραφος 4 της Οδηγίας 1999/93/ΕΚ του Ευρωπαϊκού Κοινοβουλίου και του Συμβουλίου σχετικά με το κοινοτικό πλαίσιο για ηλεκτρονικές υπογραφές", ε.το γεγονός ότι από τις διατάξεις της παρούσας Απόφασης δεν προκαλείται δαπάνη σε βάρος του Κρατικού Προϋπολογισμού, αποφασίζει: Εκδίδει Κανονισμό Ορισμού Φορέων για τη Διαπίστωση Συμμόρφωσης Ασφαλών Διατάξεων Δημιουργίας Υπογραφής και Ασφαλών Κρυπτογραφικών Μονάδων και Φορέων για τη Διαπίστωση Συμμόρφωσης των Παρόχων Υπηρεσιών Πιστοποίησης προς τα Κριτήρια Εθελοντικής Διαπίστευσης, ο οποίος έχει ως ακολούθως: (Μετά τη σελ. 386,450) Σελ. 386,451 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.90-91 Άρθρο 1 Σκοπός-Πεδίο Εφαρμογής Σκοπός της παρούσας Απόφασης είναι ο προσδιορισμός της διαδικασίας Ορισμού α) Φορέων για τη διαπίστωση συμμόρφωσης Ασφαλών Διατάξεων Δημιουργίας Υπογραφής και Ασφαλών Κρυπτογραφικών Μονάδων προς το Παράρτημα ΙΙΙ και ΙΙ στ' του ΠΔ 150/2001, αντίστοιχα, και β) Φορέων για τη διαπίστωση συμμόρφωσης των Παρόχων Υπηρεσιών Πιστοποίησης προς τα κριτήρια Εθελοντικής Διαπίστευσης. Άρθρο 10 Δημοσιότητα Αποφάσεων  σχετικών με τον Ορισμό Φορέων 1.H EETT τηρεί Μητρώο των Φορέων για Προϊόντα και αντίστοιχα Μητρώο των Φορέων για Εθελοντική Διαπίστευση, οι οποίοι ορίσθηκαν ως αρμόδιοι να διενεργούν τους Ελέγχους Συμμόρφωσης σύμφωνα με τις διατάξεις του παρόντος Κανονισμού. Στο εκάστοτε Μητρώο αναγράφονται τα στοιχεία του Φορέα Ελέγχου (επωνυμία, διακριτικός τίτλος, έδρα, AΦM, νόμιμοι εκπρόσωποι) η περιγραφή του αντικειμένου και της χρονολογίας του Ορισμού του. Στο ίδιο Μητρώο αναγράφεται κάθε τροποποίηση του Ορισμού, καθώς και οποιαδήποτε αναστολή ή ανάκλησή του.  2.Στο δικτυακό τόπο της EETT δημοσιεύονται τα στοιχεία της παραγράφου 1 του παρόντος άρθρου. Άρθρο 11 Επιβολή τελών 1.Τα τέλη ανταποκρίνονται στο κόστος που προκύπτει από τη διαδικασία Ορισμού και εποπτείας των Φορέων. Σελ. 386,456 Τεύχος      Σελ.        2.Κατά την υποβολή της αίτησης, οι αιτούντες τον Ορισμό τους ως Φορείς Ελέγχου σύμφωνα με τις διατάξεις του παρόντος Κανονισμού υποχρεούνται να καταβάλουν ανταποδοτικό τέλος στην EETT για υπηρεσίες που σχετίζονται με τη διαδικασία Ορισμού τους, το ύψος του οποίου ορίζεται σε 2 600 ανά πράξη Ορισμού.  3.Για κάθε ημερολογιακό έτος και μέχρι τις 31 Ιανουαρίου κάθε έτους καταβάλλεται ετήσιο τέλος εποπτείας του Φορέα Ελέγχου που ορίζεται σε 2 300. 4.Για κάθε γνωστοποίηση τροποποίησης στοιχείων του σύμφωνα με τα άρθρα 4 και 5 του παρόντος Κανονισμού, ο Φορέας Ελέγχου καταβάλλει τέλος τροποποίησης και έγκρισης ύψους 2100. 5.Σε περίπτωση παύσης των εργασιών του Φορέα Ελέγχου και ανάκλησης του Ορισμού του καταβάλλεται τέλος για την τήρηση του αρχείου του από την EETT, το ύψος του οποίου ορίζεται σε 2 500. 6.Το τέλος επαναξιολόγησης του Ορισμού του Φορέα, όπως προβλέπεται στο άρθρο 5 παράγραφος 11, ορίζεται σε 2 300. 7.H EETT δύναται με Απόφασή της να αναπροσαρμόζει τα εν λόγω τέλη. Άρθρο 12 Ενημέρωση Ευρωπαϊκής Επιτροπής 1.Η ΕΕΤΤ κοινοποιεί στην Ευρωπαϊκή Επιτροπή όλα τα νομικά πρόσωπα που ορίζονται ως Φορείς Ελέγχου καθώς και τα κριτήρια και λοιπές προϋποθέσεις που συνοδεύουν τους εν λόγω Ορισμούς. 2.Η ως άνω υποχρέωση ενημέρωσης της Ευρωπαϊκής Επιτροπής ισχύει και σε περίπτωση αναστολής των παρεχόμενων υπηρεσιών ή ανάκλησης του ορισμού Φορέα Ελέγχου. 22.ΔΑ.α.91 Οργάνωση και Λειτουργία των Τηλεπικοινωνιών - Ε.Ε.Τ.Τ. Άρθρο 13 Έναρξη Ισχύος O παρών Κανονισμός τίθεται σε ισχύ από τη δημοσίευσή του στην Εφημερίδα της Κυβερνήσεως. ΠΑΡΑΡΤΗΜΑ Ι ΚΡΙΤΗΡΙΑ ΟΡΙΣΜΟΥ ΦΟΡΕΩΝ 1.Οι Φορείς Ελέγχου πρέπει να είναι νομικά πρόσωπα δημοσίου δικαίου ή ιδιωτικού δικαίου υπό μορφή A.E. ή E.Π.E. με μετοχικό κεφάλαιο τουλάχιστον 140.000,00 Eυρώ. Η νομική μορφή και χρηματοοικονομική ικανότητα του φορέα πρέπει να αποδεικνύεται με τα ακόλουθα δικαιολογητικά που να μην είναι προγενέστερα των τριών μηνών από το χρόνο υποβολής αίτησης για τον ορισμό του αιτούντος ως Φορέα ελέγχου, ή γεγονότα: α)Στοιχεία Αιτούντος:  1.Όνομα και διεύθυνση του αιτούντος. 2.Νομική μορφή του αιτούντος. 3.Ορισμός αντικλήτου και νομίμου εκπροσώπου του αιτούντος στην Ελλάδα.  4.Επίσημο αντίγραφο της καταχώρησης του νομικού προσώπου από το Εμπορικό Επιμελητήριο ή την αντίστοιχη αρχή του Κράτους όπου έχει την έδρα του ο αιτών. 5.ΑΦΜ του αιτούντος στο κράτος όπου έχει την έδρα του.  Οι ενδιαφερόμενοι μπορούν να προμηθεύονται σχετική αίτηση από τα γραφεία της ΕΕΤΤ. β)Πιστοποιητικό ασφαλιστικής και πιστοποιητικό φορολογικής ενημερότητας. γ)Καταστατικό, σε περίπτωση Α.Ε. ή Ε.Π.Ε., κωδικοποιημένο και κάθε μεταγενέστερη τροποποίησή του, σύμφωνα με τις ισχύουσες για τις ως άνω εταιρείες διατάξεις και ΦEK δημοσιεύσεως ή σε περίπτωση νεοσυσταθέντος νομικού προσώπου και νεοσυσταθείσης εταιρείας συμβολαιογραφικό έγγραφο συστάσεως, το ΦEK και, εφόσον αυτό δεν έχει ακόμη δημοσιευθεί, το διπλότυπο Δημοσίου Ταμείου. Σε περίπτωση A.E. απαιτείται, επίσης, η σχετική άδεια συστάσεως από το οικείο τμήμα Ανωνύμων Εταιριών του Υπουργείου Ανάπτυξης που τηρεί τα μητρώα ανωνύμων εταιριών (Νομαρχία). Σε περίπτωση προσωπικής εταιρείας, προσκομίζεται καταστατικό το οποίο θα αποτελεί επίσημο αντίγραφο από το Βιβλίο Εταιρειών του αρμοδίου Πρωτοδικείου.  δ)Στοιχεία από τα οποία προκύπτει το προβλεπόμενο και καταβεβλημένο κεφάλαιο του νομικού προσώπου. ε)Ισολογισμούς των τριών (3) τελευταίων ετών. Σε περίπτωση νεοεισερχόμενης επιχείρησης, αρκούν τα αντίστοιχα έγγραφα των εταίρων.  στ)Να μη βρίσκεται σε πτώχευση, εκκαθάριση, παύση εργασιών, αναγκαστική διαχείριση ή πτωχευτικό συμβιβασμό ή σε οποιαδήποτε ανάλογη κατάσταση, η οποία προκύπτει από τις κείμενες διατάξεις.  ζ)Να μην έχει κινηθεί εναντίον του διαδικασία κήρυξης σε πτώχευση, αναγκαστικής διαχείρισης ή πτωχευτικού συμβιβασμού ή παρόμοια διαδικασία προβλεπόμενη από τις κείμενες διατάξεις,  η)τα ως άνω στοιχεία υπό στ' και ζ' πρέπει να αποδεικνύονται και ως προς το πρόσωπο που ασκεί καθήκοντα νομίμου εκπροσώπου, διαχειριστού ή διευθύνοντος συμβούλου.  2.Όταν το νομικό πρόσωπο, το οποίο ορίζεται ως Φορέας Ελέγχου έχει και άλλες δραστηριότητες, οι οποίες δεν εμπίπτουν στο πεδίο εφαρμογής του παρόντος Κανονισμού, αυτές πρέπει να είναι σαφώς διακριτές από τις δραστηριότητές του ως Φορέα Ελέγχου. Το κριτήριο αυτό αποδεικνύεται με κάθε πρόσφορο μέσο, όπως από την ύπαρξη αντίστοιχου οργανογράμματος του οργανισμού ή την ύπαρξη σχετικών συμβάσεων εργασίας. 3.Ο φορέας και το προσωπικό του που είναι αρμόδιο για τη διεξαγωγή των ελέγχων που εμπίπτουν στο πεδίο εφαρμογής του παρόντος Κανονισμού δεν επιτρέπεται να αναπτύσσουν δραστηριότητες που ενδέχεται να θίξουν την ανεξαρτησία κρίσεως και την ακεραιότητά τους σε σχέση με τα καθήκοντά τους. Ειδικότερα: -Ο Φορέας για Ασφαλείς Διατάξεις Δημιουργίας Υπογραφής και Ασφαλείς Κρυπτογραφικές Μονάδες, ο νόμιμος εκπρόσωπος, Διαχειριστής ή Διευθύνων Σύμβουλος, και το προσωπικό του που είναι υπεύθυνο για τον έλεγχο θα πρέπει να είναι οικονομικά ανεξάρτητοι και δεν δύνανται να είναι σχεδιαστές, κατασκευαστές, προμηθευτές ή εγκαταστάτες προϊόντων ηλεκτρονικής υπογραφής, ούτε Πάροχοι Υπηρεσιών Πιστοποίησης που εκδίδουν πιστοποιητικά, ούτε να συμμετέχουν άμεσα στο σχεδιασμό, την κατασκευή, την εμπορία ή τη συντήρηση εν γένει Προϊόντων Ηλεκτρονικής Υπογραφής, ούτε να είναι εντολοδόχοι ή να εκπροσωπούν τα μέρη που ενέχονται στις προαναφερθείσες δραστηριότητες. (Μετά τη σελ. 386,456) Σελ. 386,457 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.91 -Ο Φορέας για Εθελοντική Διαπίστευση, ο νόμιμος εκπρόσωπος, Διαχειριστής ή Διευθύνων Σύμβουλος, και το προσωπικό του Φορέα που είναι υπεύθυνο για τον Έλεγχο πρέπει να είναι οικονομικά ανεξάρτητοι και δεν δύνανται να είναι Πάροχοι Υπηρεσιών Πιστοποίησης που εκδίδουν Πιστοποιητικά, ούτε να είναι εντολοδόχοι ή να εκπροσωπούν τα μέρη που ενέχονται στις προαναφερθείσες δραστηριότητες. Η ανταλλαγή τεχνικών πληροφοριών μεταξύ του κατασκευαστή, του Παρόχου Υπηρεσιών Πιστοποίησης και του Φορέα για Ασφαλείς Διατάξεις Δημιουργίας Υπογραφής και Ασφαλείς Κρυπτογραφικές Μονάδες ή του Φορέα για Εθελοντική Διαπίστευση δεν απαγορεύεται.  Η εξάρτηση ή μη του Φορέα και του προσωπικού του αποδεικνύεται ιδίως από έγγραφα σχετικά με τη μετοχική ή εταιρική σύνθεση του αιτούντος και του προσωπικού του, τη συμμετοχή του σε άλλες επιχειρήσεις, οι οποίες ενέχονται σε δραστηριότητες που απαγορεύονται σύμφωνα με τα προηγούμενα εδάφια της παρούσας παραγράφου, από τις σχετικές συμβάσεις και λοιπά στοιχεία, τα οποία είναι δυνατόν να απαιτούνται. Για τους σκοπούς της παρούσης, η έννοια του ελέγχου και της επιχείρησης είναι η ίδια με την έννοια που έχουν αντίστοιχοι όροι στα άρθρα 1 και 4επ. του Ν. 703/77. O Φορέας και το προσωπικό του πρέπει να ασκούν τα καθήκοντα Ελέγχου Συμμόρφωσης με μεγάλη επαγγελματική ακεραιότητα και αξιοπιστία. Η αξιολόγηση της επαγγελματικής ακεραιότητας και αξιοπιστίας πραγματοποιείται από την ΕΕΤΤ, η οποία βασίζεται και σε κάθε στοιχείο, το οποίο, κατά την κρίση του αιτούντος είναι πρόσφορο για τον σκοπό αυτό. Σε κάθε περίπτωση, ο αιτών πρέπει να δηλώνει με Υπεύθυνη Δήλωσή του, ότι κατά την τελευταία τριετία, δεν έχει επέλθει εις βάρος του ή εις βάρος εταιρίας που ελέγχεται από αυτόν και η οποία δραστηριοποιείται σε συναφή τομέα ή εις βάρος προσώπου το οποίο ασκεί καθήκοντα Διαχειριστή ή Διευθύνοντος Συμβούλου, κάποιο από τα ακόλουθα γεγονότα: α.Επιβολή κυρώσεων λόγω παράβασης υποχρεώσεων που απορρέουν από τη νομοθεσία περί τηλεπικοινωνιών και προσωπικών δεδομένων. β.Τελεσίδικη δικαστική απόφαση ποινικού δικαστηρίου για εγκλήματα κατά της περιουσίας. γ.Διαγραφή από το οικείο Επιμελητήριο. δ.Πτώχευση, εκκαθάριση ή αναγκαστική διαχείριση. Σελ. 386,458 Τεύχος      Σελ.        Στην έννοια του ελέγχου περιλαμβάνεται και η έννοια του κοινού ελέγχου.  4.Ο Φορέας και το προσωπικό του πρέπει να ασκούν τα καθήκοντά τους με μεγάλη τεχνική επάρκεια. Το προσωπικό που είναι επιφορτισμένο με τον Έλεγχο Συμμόρφωσης πρέπει να διαθέτει: -άρτια τεχνική και επαγγελματική κατάρτιση, ιδιαίτερα στον τομέα των τεχνολογιών ηλεκτρονικής υπογραφής και των συναφών θεμάτων ασφάλειας της τεχνολογίας των πληροφοριών, σε συνάρτηση με τη σκοπούμενη κατηγορία ελέγχων για την οποία αιτείται τον ορισμό του. -ικανοποιητική γνώση των απαιτήσεων σχετικά με τον Έλεγχο Συμμόρφωσης που πρόκειται να διεξάγει ο αιτών, όπως αυτές προκύπτουν από την ελληνική και κοινοτική νομοθεσία σχετικά με τις ηλεκτρονικές υπογραφές. -επαρκή εμπειρία ως προς τη διεξαγωγή των εν λόγω Ελέγχων Συμμόρφωσης. Η τεχνική επάρκεια αποδεικνύεται ιδίως με λεπτομερειακό διάγραμμα του ειδικευμένου προσωπικού που θα απασχοληθεί και αναφορά στην τεχνογνωσία, εμπειρία και ικανότητές του, συστάσεις ή βεβαιώσεις σχετικές με τη διεξαγωγή παρόμοιων καθηκόντων. Η ικανοποιητική γνώση των απαιτήσεων σχετικά με τον Έλεγχο Συμμόρφωσης που πρόκειται να διεξάγει ο αιτών (σκοπούμενη κατηγορία ελέγχων) αποδεικνύεται ιδίως από δημοσιεύσεις, εισηγήσεις, βεβαιώσεις επιτυχούς συμμετοχής σε εκπαιδευτικά σεμινάρια.  Ο Φορέας Ελέγχου πρέπει επίσης να διασφαλίζει την κατάλληλη επιτήρηση των Ελέγχων Συμμόρφωσης που διενεργεί και να αποδεικνύει την ύπαρξη των μεθόδων που την εξασφαλίζουν. 22.ΔΑ.α.91 Οργάνωση και Λειτουργία των Τηλεπικοινωνιών - Ε.Ε.Τ.Τ. 5.Ο Φορέας Ελέγχου πρέπει να διαθέτει το αναγκαίο προσωπικό και τις εγκαταστάσεις, ώστε να εκτελεί κατάλληλα τις διοικητικές και τεχνικές εργασίες που συνδέονται με τα καθήκοντα για τα οποία έχει ορισθεί. Η επάρκεια του προσωπικού και των εγκαταστάσεων αποδεικνύονται με κάθε πρόσφορο μέσο. 6.Η ανεξαρτησία του προσωπικού που είναι επιφορτισμένο με τους ελέγχους πρέπει να διασφαλίζεται. Η αμοιβή τους δεν πρέπει να εξαρτάται από τον αριθμό των διεξαγόμενων ελέγχων συμμόρφωσης ούτε από τα αποτελέσματα αυτών. Η πλήρωση του κριτηρίου αυτού αποδεικνύεται ιδίως από τις συμβάσεις εργασίας του προσωπικού καθώς και την ύπαρξη κατάλληλων διαδικασιών που εξασφαλίζουν την καλή εκτέλεση των καθηκόντων του προσωπικού. 7.Οι πρακτικές του Φορέα Ελέγχου για τον Έλεγχο Συμμόρφωσης πρέπει να χαρακτηρίζονται από διαφάνεια. Προς το σκοπό αυτό ο Φορέας Ελέγχου καταγράφει κάθε σχετική πληροφορία ή στοιχείο. Όλα τα ενδιαφερόμενα μέρη πρέπει να έχουν πρόσβαση στις υπηρεσίες του Φορέα Ελέγχου. Οι μέθοδοι ελέγχου της συμμόρφωσης καθώς και κάθε σχετική διαδικασία που εφαρμόζει ο Φορέας πρέπει να διασφαλίζουν την αμεροληψία του Ελέγχου. Η πλήρωση του κριτηρίου αυτού αποδεικνύεται ιδίως από σχετικά έγγραφα, όπως ύπαρξη εγχειριδίου και κριτηρίων για τη διεξαγωγή του Ελέγχου Συμμόρφωσης καθώς και κάθε άλλου πρόσφορου στοιχείου που αποδεικνύει ότι τα εν λόγω κριτήρια εφαρμόζονται αδιακρίτως σε όλους τους σχετικούς ελέγχους, από την ύπαρξη σχετικού αρχείου και κατάλληλων μεθόδων αρχειοθέτησης. 8.Ο Φορέας Ελέγχου οφείλει να συνάπτει ασφάλιση αστικής επαγγελματικής ευθύνης για τις παρεχόμενες από αυτόν υπηρεσίες και να μπορεί να δικαιολογήσει το ύψος αυτής. Η EETT δύναται με Απόφασή της να ορίσει το ύψος της ασφαλιστικής κάλυψης των φορέων. Η πλήρωση του κριτηρίου αυτού αποδεικνύεται από το σχετικό ασφαλιστήριο συμβόλαιο. 9.Ο Φορέας Ελέγχου πρέπει να προβλέπει κατάλληλες διαδικασίες για την εξασφάλιση του επαγγελματικού απορρήτου των πληροφοριών που περιέρχονται σε γνώση του κατά την άσκηση των καθηκόντων του βάσει της διοικητικής πράξης Ορισμού του ή άλλης σχετικής νομοθετικής διάταξης. Το κριτήριο αυτό αποδεικνύεται με κάθε σχετικό έγγραφο του αιτούντος που περιγράφει τις πολιτικές του καθώς και τις διαδικασίες προστασίας του επαγγελματικού απορρήτου, όπως από σχετική ρήτρα στη σύμβαση που καταρτίζει ο αιτών με τα πρόσωπα στα οποία προσφέρει τις υπηρεσίες του. 10.Σε περίπτωση που ο Φορέας Ελέγχου προβλέπει την ανάθεση μέρους των διαδικασιών Ελέγχου Συμμόρφωσης σε τρίτους, πρέπει να εξασφαλίσει και να αποδείξει ότι οι τρίτοι έχουν τις απαιτούμενες ικανότητες και, επίσης, πρέπει να αναλάβει πλήρως την ευθύνη ως προς την εκτέλεση της σχετικής υπηρεσίας από τους τρίτους.  11.Ο Φορέας Ελέγχου πρέπει να εξασφαλίζει την τήρηση των διατάξεων περί προστασίας του ατόμου από την επεξεργασία δεδομένων προσωπικού χαρακτήρα. Η πλήρωση του κριτηρίου αυτού αποδεικνύεται με κάθε πρόσφορο μέσο, όπως διαδικασίες που εφαρμόζει ο φορέας για την προστασία των προσωπικών δεδομένων.  ΠΑΡΑΡΤΗΜΑ ΙΙ ΛΟΓΟΙ ΑΡΝΗΣΗΣ ΕΓΚΡΙΣΗΣ ΑΛΛΑΓΗΣ ΕΛΕΓΧΟΥ ΦΟΡΕΑ Η ΕΕΤΤ δικαιούται, σύμφωνα με τα οριζόμενα στο άρθρο 5, παρ. 5 του παρόντος Κανονισμού, να αρνηθεί την έγκριση περί αλλαγής ελέγχου του Φορέα Ελέγχου στις ακόλουθες, περιοριστικά αναφερόμενες, περιπτώσεις: α)Όταν το ενδιαφερόμενο νομικό πρόσωπο δεν παρέχει, σύμφωνα με την κείμενη νομοθεσία, τις απαιτούμενες πληροφορίες στην ΕΕΤΤ, από τις οποίες να αποδεικνύεται ότι, στην περίπτωση αίτησής του για τον Ορισμό του ως Φορέα Ελέγχου πληρούνται οι εκ του παρόντος Κανονισμού προβλεπόμενοι όροι. β)Όταν υπάρχουν βάσιμες ενδείξεις ότι το ενδιαφερόμενο νομικό πρόσωπο δεν διαθέτει σύμφωνα με τον παρόντα Κανονισμό και την κείμενη νομοθεσία, την απαιτούμενη αξιοπιστία και φερεγγυότητα, τα ελάχιστα εχέγγυα διαφάνειας, ανεξαρτησίας και αμεροληψίας ή το ελάχιστο απαιτούμενο κεφάλαιο ή την απαιτούμενη στελέχωση, εμπειρία και τεχνογνωσία που να εγγυάται την πλήρωση των κριτηρίων και προϋποθέσεων του παρόντος Κανονισμού. γ)Όταν θίγεται η ανάπτυξη του υγιούς ανταγωνισμού. Στην περίπτωση αυτή, τηρείται η διαδικασία και οι προθεσμίες του Ν. 703/77. (Μετά τη σελ. 386,458) Σελ. 386,459 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.91 Άρθρο 2 Ορισμοί 1.Ασφαλής Κρυπτογραφική Μονάδα: Το χρησιμοποιούμενο, από τους Παρόχους Υπηρεσιών Πιστοποίησης που εκδίδουν Αναγνωρισμένα Πιστοποιητικά, Προϊόν Ηλεκτρονικής Υπογραφής που προστατεύεται έναντι τροποποίησης και διασφαλίζει τεχνική και κρυπτογραφική ασφάλεια των διεργασιών πιστοποίησης, σύμφωνα με το Παράρτημα ΙΙ στ' του ΠΔ 150/2001 και πληροί τις απαιτήσεις της παραγράφου 2 του άρθρου 3 της υπ' αριθ. 295/64/2003 Απόφασης της ΕΕΤΤ "Κανονισμός για τον Έλεγχο Συμμόρφωσης Ασφαλών Διατάξεων Δημιουργίας Υπογραφής και Ασφαλών Κρυπτογραφικών Μονάδων". 2.Φορέας για Ασφαλείς Διατάξεις Δημιουργίας Υπογραφής και Ασφαλείς Κρυπτογραφικές Μονάδες ή Φορέας για Προϊόντα: Ο αρμόδιος φορέας για τη διαπίστωση της συμμόρφωσης των Ασφαλών Διατάξεων Δημιουργίας Υπογραφής με το Παράρτημα III του Π.Δ. 150/2001 και των Ασφαλών Κρυπτογραφικών Μονάδων, σύμφωνα με τις διατάξεις της υπ' αριθ. 295/64/2003 Απόφασης της ΕΕΤΤ "Κανονισμός για τον Έλεγχο Συμμόρφωσης των Ασφαλών Διατάξεων Δημιουργίας Υπογραφής και των Ασφαλών Κρυπτογραφικών Μονάδων". 3.Φορέας για Εθελοντική Διαπίστευση: Ο αρμόδιος φορέας για τη διαπίστωση της συμμόρφωσης Παρόχων Υπηρεσιών Πιστοποίησης προς τα κριτήρια Εθελοντικής Διαπίστευσης, σύμφωνα με τις διατάξεις της υπ' αριθ. 295/65/2003 Απόφασης της ΕΕΤΤ "Κανονισμός για την Εθελοντική Διαπίστευση των Παρόχων Υπηρεσιών Πιστοποίησης". 4.Φορέας Ελέγχου ή Φορέας: Ο Φορέας για Προϊόντα ή ο Φορέας για Εθελοντική Διαπίστευση. 5.Έλεγχος Συμμόρφωσης: Η εξέταση από έναν Φορέα για Προϊόντα του σχεδιασμού ενός Σελ. 386,452 Τεύχος      Σελ.         προϊόντος προς τις απαιτήσεις Ασφαλών Διατάξεων Δημιουργίας Υπογραφής και Ασφαλών Κρυπτογραφικών Μονάδων, ή η εξέταση από ένα Φορέα για Εθελοντική Διαπίστευση της υποδομής, των υπηρεσιών και διαδικασιών των Παρόχων Υπηρεσιών Πιστοποίησης και προσδιορισμός της συμμόρφωσής τους προς τις απαιτήσεις για την Εθελοντική Διαπίστευση.  6.Ορισμός Φορέα: Η ατομική διοικητική πράξη με την οποία η EETT ορίζει νομικό πρόσωπο ως Φορέα για Προϊόντα ή Φορέα για Εθελοντική Διαπίστευση. 7.Ανάκληση Φορέα: Η ατομική διοικητική πράξη με την οποία η EETT με αιτιολογημένη απόφαση και κατόπιν ακρόασης του Φορέα Ελέγχου ανακαλεί τον Ορισμό του. 8.Αναστολή Φορέα: Η ατομική διοικητική πράξη με την οποία η EETT με αιτιολογημένη απόφαση και κατόπιν ακρόασης του Φορέα Ελέγχου αναστέλλει για ορισμένο χρόνο την παροχή υπηρεσιών του ανωτέρω Φορέα.  9.Επιτροπή Ελέγχου: Η επιτροπή που ορίζεται με απόφαση της EETT για τη διενέργεια επιτόπιου ελέγχου του αιτούντος τον ορισμό του ως Φορέα Ελέγχου, σύμφωνα με το άρθρο 4 της παρούσης. 10.Έκθεση Αξιολόγησης Φορέα: Η έκθεση που συντάσσεται από την Επιτροπή Ελέγχου μετά την διενέργεια επιτόπιου ελέγχου στις εγκαταστάσεις του υποψηφίου Φορέα. 1.11.Εθελοντική Διαπίστευση: Η Διαπίστευση του άρθρου 2 παράγραφος 13 του Π.Δ. 150/2001. 12.Πιστοποιητικό Συμμόρφωσης: Το πιστοποιητικό που εκδίδεται από τον Φορέα Ελέγχου βάσει του διενεργηθέντος Ελέγχου Συμμόρφωσης. 22.ΔΑ.α.91 Οργάνωση και Λειτουργία των Τηλεπικοινωνιών - Ε.Ε.Τ.Τ. 13.Λοιπές λέξεις ή φράσεις, οι οποίες χρησιμοποιούνται στον παρόντα Κανονισμό, έχουν την έννοια η οποία τους αποδίδεται στο Προεδρικό Διάταγμα 150/2001 ή σε περίπτωση που δεν αναφέρονται σε αυτό, την έννοια η οποία τους αποδίδεται στο Ν. 2867/2000 ή σε περίπτωση που δεν αναφέρεται σε αυτόν, στο σχετικό δευτερογενές δίκαιο της Ευρωπαϊκής Κοινότητας. Άρθρο 3 Δικαιούχοι-Δικαίωμα Υποβολής Δικαιολογητικών 1.Οι Φορείς Ελέγχου πρέπει να είναι νομικά πρόσωπα δημοσίου δικαίου ή ιδιωτικού δικαίου υπό μορφή A.E. ή E.Π.E. με μετοχικό κεφάλαιο τουλάχιστον 140.000,00 Ευρώ και να πληρούν τα κριτήρια του Παραρτήματος Ι του παρόντος Κανονισμού. Φορείς Ελέγχου δύνανται επίσης να ορισθούν και προσωπικές εταιρείες με εταιρικό κεφάλαιο τουλάχιστον 140.000,00 Ευρώ, και να πληρούν τα κριτήρια του Παραρτήματος Ι του παρόντος Κανονισμού. Η ΕΕΤΤ δύναται, με Απόφασή της, να τροποποιεί το ύψος του απαιτημένου ως άνω κεφαλαίου. 2.Στις περιπτώσεις νομικών προσώπων, εγκατεστημένων σε κράτος - μέλος της Ευρωπαϊκής Ένωσης, τα οποία αιτούνται τον Ορισμό τους ως Φορείς Ελέγχου στην Ελλάδα, η ΕΕΤΤ εφόσον διαπιστώσει την τήρηση των κριτηρίων του Παραρτήματος Ι του παρόντος Κανονισμού, προβαίνει στην έκδοση σχετικής πράξης Ορισμού. Η πλήρωση των κριτηρίων του Παραρτήματος Ι του παρόντος Κανονισμού αποδεικνύεται με την υποβολή των αντίστοιχων δικαιολογητικών της οικείας αλλοδαπής Αρχής, με τα οποία το συγκεκριμένο πρόσωπο ορίζεται ως Φορέας Ελέγχου στο αντίστοιχο Κράτος-Μέλος.  3.Η ΕΕΤΤ βάσει διμερούς ή πολυμερούς συμφωνίας δύναται να προβεί στην αναγνώριση της ισοδυναμίας του ορισμού αλλοδαπού Φορέα Ελέγχου. Άρθρο 4 Διαδικασία Ορισμού Φορέα 1.O αιτών τον ορισμό του ως Φορέας για Προϊόντα ή Φορέας για Εθελοντική Διαπίστευση καταθέτει αίτηση στην EETT με την οποία αιτείται τον ορισμό του, υποβάλλοντας προς τούτο όλα τα απαιτούμενα δικαιολογητικά που αναφέρονται στο Παράρτημα Ι του παρόντος Κανονισμού. O αιτών δηλώνει επιπλέον υπεύθυνα τη συμμόρφωσή του με τα κριτήρια του Παραρτήματος Ι του παρόντος Κανονισμού.  2.H EETT υποχρεούται, εντός δέκα (10) εργάσιμων ημερών από την κατάθεση της αίτησης, να επιβεβαιώσει ότι η αίτηση αυτή περιλαμβάνει το σύνολο των εγγράφων τα οποία αναφέρονται στο Παράρτημα Ι του παρόντος Κανονισμού και την  παράγραφο 1 του παρόντος ή ειδικώς να προσδιορίσει ποιο έγγραφο υπολείπεται και να το ζητήσει εγγράφως από τον αιτούντα τον Ορισμό. O αιτών οφείλει να προσκομίσει το ως άνω έγγραφο εντός δεκαπέντε (15) ημερών από την κοινοποίηση του σχετικού εγγράφου της EETT. Σε περίπτωση μη έγκαιρης υποβολής των στοιχείων από τον αιτούντα η αίτηση απορρίπτεται.  3.Η EETT δύναται να ζητεί κάθε αναγκαία διευκρίνιση για τον έλεγχο της συνδρομής των κριτηρίων του Παραρτήματος Ι του παρόντος Κανονισμού που βασίζονται στα προσκομισθέντα έγγραφα, θέτοντας προς τούτο στον αιτούντα προθεσμία για την προσήκουσα απάντησή του, η οποία δεν δύναται να υπερβαίνει τις δεκαπέντε (15) ημέρες από την κοινοποίηση σε αυτόν του εγγράφου της ΕΕΤΤ. 4.H EETT ορίζει με απόφασή της Επιτροπή Ελέγχου και κοινοποιεί στον αιτούντα τον ακριβή χρόνο διενέργειας ελέγχου στον τόπο εγκατάστασης και λειτουργίας του, εντός δέκα (10) ημερών από την παροχή όλων των σχετικών διευκρινίσεων σύμφωνα με την παράγραφο 3 του παρόντος άρθρου. Ο έλεγχος διενεργείται μέσα σε προθεσμία δεκαπέντε (15) ημερών από την κοινοποίηση της σχετικής ειδοποίησης στον αιτούντα. 5.Με το πέρας του ελέγχου, η Επιτροπή Ελέγχου συντάσσει Έκθεση Αξιολόγησης του αιτούντος και την υποβάλλει στην EETT η οποία με αιτιολογημένη απόφασή της αποφασίζει εντός προθεσμίας τεσσάρων (4) εβδομάδων από τη διενέργεια του επιτόπιου ελέγχου για τον Ορισμό του αιτούντος.  6.Εκτός από την περίπτωση που αναφέρεται στην παράγραφο 2 του παρόντος, η αίτηση απορρίπτεται στις εξής περιπτώσεις: α)μη παροχής των απαραίτητων διευκρινίσεων σύμφωνα με την παράγραφο 3 του παρόντος,  β)μη παροχής της απαιτούμενης συνδρομής του αιτούντος κατά τη διεξαγωγή του επιτόπιου ελέγχου σύμφωνα με τα οριζόμενα στην παράγραφο 4 του παρόντος και την παράγραφο 2 του άρθρου 8 καθώς και  γ)σε περίπτωση μη πλήρωσης ενός ή περισσοτέρων κριτηρίων του Παραρτήματος Ι του παρόντος Κανονισμού.  7.Στον φορέα του οποίου η αίτηση έγινε δεκτή εκδίδεται ατομική διοικητική πράξη Ορισμού του ως Φορέα για Προϊόντα ή Φορέα για Εθελοντική Διαπίστευση.  (Μετά τη σελ. 386,452) Σελ. 386,453 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.91 8.Πριν την έκδοση της ατομικής διοικητικής πράξης Ορισμού του Φορέα απαγορεύεται η έναρξη οποιωνδήποτε εργασιών που εμπίπτουν στα καθήκοντα του εκάστοτε οριζόμενου Φορέα Ελέγχου. Άρθρο 5 Δικαιώματα και Υποχρεώσεις Φορέων 1.Ο Φορέας Ελέγχου οφείλει να λαμβάνει τα κατάλληλα μέτρα ώστε τα κριτήρια του Παραρτήματος Ι του παρόντος Κανονισμού να τηρούνται καθ' όλη τη διάρκεια του Ορισμού του. 2.Ο Φορέας Ελέγχου υποχρεούται να τηρεί κατάλληλες διαδικασίες καταγραφής και αρχειοθέτησης των Ελέγχων Συμμόρφωσης που διενεργεί και των Πιστοποιητικών Συμμόρφωσης που εκδίδει και σε περίπτωση παύσης των εργασιών του ή Ανάκλησης του Ορισμού του να παραδίδει το σχετικό αρχείο στην EETT. Ο Φορέας Ελέγχου διατηρεί στη διάθεση των αρμόδιων υπηρεσιών αρχείο με τα σχετικά έγγραφα που αφορούν στους Ελέγχους Συμμόρφωσης που διενεργεί για διάστημα τουλάχιστον 10 ετών από την ημερομηνία διενέργειας του Ελέγχου. 3.Ο Φορέας Ελέγχου φέρει αποκλειστικά την ευθύνη για κάθε πράξη ή παράλειψη του στο πλαίσιο των Ελέγχων Συμμόρφωσης που διενεργεί.  4.Η δραστηριότητα του Φορέα Ελέγχου οφείλει να συνάδει με τις διατάξεις περί προστασίας του ελεύθερου ανταγωνισμού του Ν. 703/1977.  5.Το αρχικό κεφάλαιο του Φορέα Ελέγχου δεν επιτρέπεται να μειωθεί, πέραν του κατώτατου ορίου, όπως αυτό ορίζεται στο άρθρο 3 του παρόντος Κανονισμού. Δεν επιτρέπεται η αλλαγή ελέγχου του Φορέα Ελέγχου χωρίς την προηγούμενη έγκριση της ΕΕΤΤ. Η Απόφαση έγκρισης πρέπει να εκδίδεται εντός τριάντα (30) ημερών από την επομένη της παραλαβής της γνωστοποίησης ή, σε περίπτωση που τα στοιχεία που περιέχονται στη γνωστοποίηση κρίνονται ανεπαρκή, από την επομένη της παραλαβής του συνόλου των στοιχείων. Η EETT οφείλει να εγκρίνει την αλλαγή ελέγχου εφόσον δεν συντρέχει λόγος άρνησης. Οι λόγοι άρνησης αναφέρονται περιοριστικά στο Παράρτημα ΙΙ του παρόντος Κανονισμού. Επιπλέον, κάθε μεταβίβαση μετοχών ή εταιρικών μεριδίων με μία ή περισσότερες πράξεις, προς ή από το ίδιο νομικό πρόσωπο ίση ή μεγαλύτερη από το δύο τοις εκατό (2%) του εταιρικού κεφαλαίου του Φορέα Ελέγχου πρέπει να γνωστοποιείται στην ΕΕΤΤ εντός δεκαπέντε (15) ημερών από τη συντέλεσή της.  Σελ. 386,454 Τεύχος      Σελ.        6.Ο Φορέας Ελέγχου υποχρεούται επίσης να γνωστοποιεί άμεσα στην EETT κάθε αλλαγή των εσωτερικών του πολιτικών και διαδικασιών, των κτιριακών εγκαταστάσεων, του προσωπικού, εξοπλισμού ή άλλων πόρων που σχετίζονται με δραστηριότητές του ως Φορέα Ελέγχου, του νομίμου εκπροσώπου του καθώς και κάθε άλλη αλλαγή ως προς την τήρηση των κριτηρίων ορισμού του σύμφωνα με το Παράρτημα Ι του παρόντος Κανονισμού. 7.Ο Φορέας Ελέγχου γνωστοποιεί άμεσα στην EETT καθώς και στους οργανισμούς, στους οποίους έχει παράσχει Πιστοποιητικά Συμμόρφωσης, την παύση των εργασιών του τουλάχιστον πέντε (5) μήνες πριν από την επέλευσή της. Σε περίπτωση αποδεδειγμένης αδυναμίας του Φορέα να γνωστοποιήσει εντός της παραπάνω προθεσμίας την παύση, ο Φορέας γνωστοποιεί αμέσως μόλις λάβει γνώση αυτής. 8.Ο Φορέας Ελέγχου υποχρεούται να διακόψει πάραυτα τη διενέργεια Ελέγχων Συμμόρφωσης και την έκδοση Πιστοποιητικών Συμμόρφωσης σε περίπτωση Αναστολής ή Ανάκλησης του Ορισμού του. 9.O Φορέας Ελέγχου εκδίδει στο πλαίσιο της αρμοδιότητάς του, σύμφωνα με την διοικητική πράξη Ορισμού του, τα Πιστοποιητικά Συμμόρφωσης Ασφαλών Διατάξεων Δημιουργίας Υπογραφής και Ασφαλών Κρυπτογραφικών Μονάδων ή τα Πιστοποιητικά Συμμόρφωσης του Παρόχου Υπηρεσιών Πιστοποίησης προς τις απαιτήσεις Εθελοντικής Διαπίστευσης. 22.ΔΑ.α.91 Οργάνωση και Λειτουργία των Τηλεπικοινωνιών - Ε.Ε.Τ.Τ. 10.Για τη διενέργεια των Ελέγχων Συμμόρφωσης ο Φορέας Ελέγχου έχει το δικαίωμα να ζητεί στοιχεία και να προβαίνει σε επιθεωρήσεις στους χώρους εγκατάστασης και λειτουργίας της επιχείρησης που ζητεί Πιστοποίηση Συμμόρφωσης. Σε περίπτωση άρνησης ή σε περίπτωση παροχής ελλιπών στοιχείων, κατά την κρίση του Φορέα Ελέγχου, ο Φορέας έχει το δικαίωμα να μην εκδώσει Πιστοποιητικό Συμμόρφωσης. Ο Φορέας Ελέγχου φέρει το βάρος της αξιολόγησης των παρεχόμενων από αυτόν υπηρεσιών.  11.Ο Φορέας Ελέγχου οφείλει να μεριμνά ώστε να υπόκειται σε επαναξιολόγηση του Ορισμού του τουλάχιστον μία φορά κάθε τρία (3) χρόνια. Άρθρο 6 Ανάκληση του Ορισμού Φορέα H EETT μπορεί να ανακαλέσει τον Ορισμό του Φορέα Ελέγχου με αιτιολογημένη απόφασή της, τηρουμένης της αρχής της αναλογικότητας, στην περίπτωση που δεν συντρέχει πλέον στο πρόσωπο του Φορέα ή/ και του προσωπικού του έστω και ένα από τα κριτήρια Ορισμού του σύμφωνα με το Παράρτημα Ι, καθώς και στις περιπτώσεις των παραγράφων 5 και 7 του άρθρου 5. Άρθρο 7 Αναστολή Παροχής Υπηρεσιών  από Φορέα Ελέγχου 1.Η ΕΕΤΤ δύναται, μέχρι την έκδοση οριστικής απόφασης σχετικά με την ανάκληση του Ορισμού του Φορέα Ελέγχου, να διατάξει την αναστολή της παροχής υπηρεσιών από Φορέα Ελέγχου, εφόσον πληρούνται σωρευτικά οι εξής προϋποθέσεις: α)Πιθανολογείται ότι δεν τηρεί έστω και ένα από τα κριτήρια Ορισμού Φορέα Ελέγχου ή τις προϋποθέσεις παροχής υπηρεσιών Φορέα Ελέγχου, σύμφωνα με την κείμενη νομοθεσία,  β)Η αναστολή είναι αναγκαία για την αποφυγή άμεσα επικείμενου και άλλως αναπότρεπτου κινδύνου ή ανεπανόρθωτης βλάβης, ιδίως στο δημόσιο συμφέρον, γ)Εκκινεί σχετική διαδικασία είτε αυτεπαγγέλτως από την ΕΕΤΤ είτε κατόπιν καταγγελίας, Για την εφαρμογή του παρόντος άρθρου, αναφορικά με τις προθεσμίες, τηρούνται αναλογικά οι διατάξεις του "Κανονισμού σχετικού με τη Διαδικασία Λήψης Ασφαλιστικών Μέτρων κατ' εφαρμογή της παραγράφου 4 του άρθρου 12 του Ν. 2867/2000, η οποία προστέθηκε με το άρθρο δωδέκατο, παρ. 2 του Ν. 3082/2002 (ΦΕΚ 316/Α/2002)", (ΦΕΚ 158/Β/2003). 2.Η ΕΕΤΤ δύναται να εκδίδει προσωρινή διαταγή, κατ' αναλογία των διατάξεων του "Κανονισμού σχετικού με τη Διαδικασία Λήψης Ασφαλιστικών Μέτρων κατ' εφαρμογή της παραγράφου 4 του άρθρου 12 του Ν. 2867/2000, η οποία προστέθηκε με το άρθρο δωδέκατο, παρ. 2 του Ν. 3082/2002 (ΦΕΚ 316/Α/2002)", (ΦΕΚ 158/Β/2003). Άρθρο 8 Άσκηση Εποπτείας 1.H EETT εποπτεύει τους Φορείς Ελέγχου που εμπίπτουν στο πεδίο εφαρμογής του παρόντος Κανονισμού με σκοπό να διασφαλισθεί η εφαρμογή του καθώς και του σχετικού ρυθμιστικού πλαισίου σχετικά με τις Ηλεκτρονικές Υπογραφές. 2.Για την πραγματοποίηση του Ελέγχου του άρθρου 4 παράγραφος 4 του παρόντος Κανονισμού καθώς και των ελέγχων των Φορέων Ελέγχου που έχουν ήδη ορισθεί, και οι οποίοι έλεγχοι πραγματοποιούνται αυτεπαγγέλτως ή κατόπιν καταγγελίας, η EETT ή τα οριζόμενα από την EETT πρόσωπα έχουν το δικαίωμα να ζητούν στοιχεία και να προβαίνουν σε επιθεωρήσεις στους χώρους εγκατάστασης και λειτουργίας του Φορέα Ελέγχου, σύμφωνα με την κείμενη νομοθεσία. Ο Φορέας Ελέγχου υποχρεούται να συνεργάζεται με την EETT και να της παρέχει κάθε πληροφορία και διευκόλυνση για την πραγματοποίηση των ελέγχων. Τα πρόσωπα τα οποία είναι δυνατόν να ορίζονται από την ΕΕΤΤ για την άσκηση εποπτείας πρέπει να τηρούν τις αρχές της διαφάνειας και της αντικειμενικότητας και ο ορισμός τους να μην προκαλεί σύγκρουση συμφερόντων με τους Φορείς Ελέγχου. 3.Ο Φορέας Ελέγχου οφείλει να ανανεώνει και να υποβάλει στην EETT ανά έξι (6) μήνες τα πιστοποιητικά που αναφέρονται στην παράγραφος 1 στοιχ. ε', στ' και ζ' του Παραρτήματος Ι του παρόντος Κανονισμού.  4.Ο Φορέας Ελέγχου υποβάλλει στην EETT ετήσιες εκθέσεις με περιγραφή των δραστηριοτήτων του, όπου θα γίνεται ιδιαίτερη μνεία στους διενεργηθέντες Ελέγχους, στις διαδικασίες και πολιτικές που ακολουθούνται για την πλήρωση των κριτηρίων του Παραρτήματος Ι καθώς και των υποχρεώσεων που απορρέουν από το άρθρο 5 του παρόντος Κανονισμού καθώς και σε αιτήματα / καταγγελίες που του έχουν υποβληθεί. Οι εκθέσεις υποβάλλονται έως τα τέλη Μαρτίου κάθε έτους, αρχής γενομένης από το Μάρτιο 2004.  (Μετά τη σελ. 386,454) Σελ. 386,455 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.91 5.H EETT δύναται να προβαίνει σε αποκάλυψη πληροφοριών που είναι αναγκαίες για την εκπλήρωση των καθηκόντων της, σεβόμενη την αρχή της αναλογικότητας και το επαγγελματικό απόρρητο. Άρθρο 9 Κυρώσεις-Καταγγελίες 1.H παράβαση των υποχρεώσεων των Φορέων Ελέγχου σύμφωνα με τις διατάξεις του παρόντος Κανονισμού επισύρει τις κυρώσεις του άρθρου 12, παράγραφος 1 και 2 του N. 2867/2000, όπως εκάστοτε ισχύει. Η σχετική διαδικασία εκκινεί είτε αυτεπαγγέλτως είτε κατόπιν καταγγελίας, η οποία κατατίθεται στην ΕΕΤΤ. H EETT εκδίδει ειδικά αιτιολογημένη απόφαση, ύστερα από προηγούμενη ακρόαση των ενδιαφερομένων. Στις περιπτώσεις του άρθρου 7 του παρόντος Κανονισμού, εκκινεί η εκεί προβλεπόμενη διαδικασία. 2.Πέραν των κυρώσεων της παραγράφου 1 του παρόντος άρθρου, η EETT δύναται σύμφωνα με την παράγραφο 15 του άρθρου 3 του Ν. 2867/2000, με ειδικά αιτιολογημένη απόφασή της, ύστερα από προηγούμενη ακρόαση των ενδιαφερομένων να επιβάλει στον Φορέα Ελέγχου τις κυρώσεις οι οποίες περιγράφονται στην ανωτέρω διάταξη.